Konferensie bied rede vir wanhoop | Netwerk24
Deur J.C. (Koos) Kotzé, Saldanha 21 Desember 2017 00:00
Die ANC se 54ste nasionale konferensie het voorwaar gesukkel en gestotter om aan die gang te kom – glo sewe uur laat.
Die hoofdis, die toespraak van die president, was dus ook nie betyds nie. Die stemming vir die nuwe president van die ANC moes reeds op die eerste dag afgehandel gewees het. Maandag om 15:00, twee dae later, was dié proses steeds nie afgehandel nie!
Volgens beeldpoetser “kameraad” Carl Niehaus was alles gereël en was daar nie sprake van “chaos” tydens die verrigtinge nie. Vir buitestanders het dit egter voorgekom asof daar ernstige tekortkominge was.
As hierdie konferensie ’n toonbeeld van die ANC se organisatoriese vermoëns en ’n weerspieëling van ordelikheid en stiptelikheid is, is daar rede vir wanhoop.
Dalk verklaar dit die agteruitgang wat Suid-Afrika onder ’n ANC-regering die laaste dekades beleef het!
Meer oor: Anc | Carl Niehaus | Saldanha | Briewe | Konferensie | Brief | My Stem | Mystem